Sag om forældremyndighed og samvær, hvor far har fremsat påstand frifindelse for mors påstand om, at den fælles forældremyndighed ophæves, og at mor alene skal have forældremyndigheden
Ret: Retten på Frederiksberg (1. instans)
Faggruppe: Civilsag — Forældreansvarssag
Sagsemner: Familieret og personlige forhold;

RETTEN PÅ FREDERIKSBERG
DOM

afsagt den 19. august 2021

Sagen er behandlet for lukkede døre

Sag BS-12700/2021-FRB

Far
(beskikket advokat Lone Margrethe Falkenberg)

mod

Mor
(beskikket advokat Tine Vik Hessner Prip)

Denne afgørelse er truffet af Dommer.

Sagens baggrund og parternes påstande
Familieretshuset har den 29. marts 2021 indbragt sagen for retten.

Far har fremsat påstand om frifindelse overfor sagsøg-tes påstand om
ophævelse af den fælles forældremyndighed over fællesbarnet Barn, født
Dato (2019).

Der nedlægges påstand, om at sagsøgeren har dagsamvær med Barn:
Tirsdag, torsdag og søndag fra kl. 14 – 17 med afhentning i institution for
herefter at optrappe samvær til overnatning, når dagsamvær har været
gennemført i et halvt år.



2

Mor har fremsat påstand om, at den fælles forældremyndighed over Barn,
født Dato (2019), ophæves og tillægges Mor alene, og at der på nuværende
tidspunkt ikke fastsættes samvær.

Oplysningerne i sagen
Dommen indeholder ikke en fuldstændig sagsfremstilling, jf.
retsplejelovens § 218 a.

Parterne har fælles forældremyndighed.

Familieretshuset har den 19. november 2020 truffet afgørelse om, at der
ikke fastsættes et midlertidigt kontaktbevarende samvær mellem Far og
Barn.

Der er indhentet udtalelse af 1. marts 2021 fra Barns institution.

Parterne har fri proces under sagen.

Forklaringer
Der er afgivet forklaring af Far og Mor.

Forklaringerne fremgår af retsbogen.

Rettens begrundelse og resultat
Retten finder, at der ikke er påvist konkrete holdepunkter for at antage, at
forældrene ikke vil kunne samarbejde om Barns forhold til Barns bedste,
jf. forældreansvarslovens § 11, 2. pkt., jf. § 4. Der er derfor ikke grundlag
for at ophæve den fælles forældremyndighed.

Efter en samlet vurdering finder retten, at Barn ikke for tiden skal have
samvær med Far, jf. forældreansvarslovens § 19 og § 21. Retten har
herunder lagt vægt på, at parterne har et højt konfliktni-veau, og at det
vurderes, at de ikke på nuværende tidspunkt vil være i stand til at skærme
Barn fra konflikten. Retten finder derfor, at det vil være bedst for Barn, at
der for tiden ikke fastsættes samvær.

THI KENDES FOR RET:

Far frifindes overfor Mors påstand om ophævelse af den fælles
forældremyndighed, således at Far og Mor fortsat har fælles
forældremyndighed over Barn, født Dato (2019).



3

Der fastsættes for tiden ikke samvær mellem Far og Barn, født Dato
(2019).

Ingen af parterne betaler sagsomkostninger til den anden part eller til
statskas-sen.